CELEX: 32016R1703
Language: hr
Date: 2016-09-22 00:00:00
Title: Uredba Komisije (EU) 2016/1703 оd 22. rujna 2016. o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u vezi s međunarodnim standardima financijskog izvještavanja 10 i 12 i međunarodnim računovodstvenim standardom 28 (Tekst značajan za EGP)

23.9.2016   
            
            
               HR
            
            
               Službeni list Europske unije
            
            
               L 257/1
            
         UREDBA KOMISIJE (EU) 2016/1703
   оd 22. rujna 2016.
   o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u vezi s međunarodnim standardima financijskog izvještavanja 10 i 12 i međunarodnim računovodstvenim standardom 28
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1606/2002 Europskog parlamenta i Vijeća od 19. srpnja 2002. o primjeni međunarodnih računovodstvenih standarda (1), a posebno njezin članak 3. stavak 1.,
   budući da:
   
               (1)
            
            
               Uredbom Komisije (EZ) br. 1126/2008 (2) doneseni su određeni međunarodni standardi i tumačenja koji su postojali 15. listopada 2008.
            
         
               (2)
            
            
               Dana 18. prosinca 2014. Odbor za međunarodne računovodstvene standarde (IASB) objavio je izmjene međunarodnog standarda financijskog izvještavanja (MSFI) 10 Konsolidirani financijski izvještaji i MSFI-ja 12 Objava informacija o udjelu u drugim subjektima te međunarodnog računovodstvenog standarda (MRS) 28 Udjeli u pridruženim subjektima i zajedničkim pothvatima pod nazivom Investicijski subjekti: Primjena iznimke od obveze konsolidacije. Cilj je izmjena pojasniti zahtjeve pri obračunavanju za investicijske subjekte i pružiti pomoć u određenim okolnostima.
            
         
               (3)
            
            
               Izmjene MSFI-ja 10 sadržavaju upućivanja na MSFI 9 koji se trenutačno ne može primjenjivati jer ga Unija još nije donijela. Zbog toga bi se svako upućivanje na MSFI 9, kako je utvrđeno u Prilogu ovoj Uredbi, trebalo smatrati upućivanjem na MRS 39 Financijski instrumenti: Priznavanje i mjerenje.
            
         
               (4)
            
            
               Na savjetovanju s Europskom savjetodavnom skupinom za financijsko izvještavanje potvrđeno je da izmjene MSFI-ja 10 i 12 i MRS-a 28 zadovoljavaju kriterije za donošenje iz članka 3. stavka 2. Uredbe (EZ) br. 1606/2002.
            
         
               (5)
            
            
               Uredbu (EZ) br. 1126/2008 trebalo bi stoga na odgovarajući način izmijeniti.
            
         
               (6)
            
            
               Mjere predviđene ovom Uredbom u skladu su s mišljenjem Regulatornog računovodstvenog odbora,
            
         DONIJELA JE OVU UREDBU:
   Članak 1.
   1.   Prilog Uredbi (EZ) br. 1126/2008 mijenja se kako slijedi:
   
               (a)
            
            
               Međunarodni standard financijskog izvještavanja (MSFI) 10 Konsolidirani financijski izvještaji mijenja se kako je utvrđeno u Prilogu ovoj Uredbi;
            
         
               (b)
            
            
               MSFI 12 Objava informacija o udjelu u drugim subjektima mijenja se kako je utvrđeno u Prilogu ovoj Uredbi;
            
         
               (c)
            
            
               Međunarodni računovodstveni standard (MRS) 28 Udjeli u pridruženim subjektima i zajedničkim pothvatima mijenja se kako je utvrđeno u Prilogu ovoj Uredbi.
            
         2.   Svako upućivanje na MSFI 9 u Prilogu ovoj Uredbi tumači se kao upućivanje na MRS 39 Financijski instrumenti: Priznavanje i mjerenje.
   Članak 2.
   Svako trgovačko društvo primjenjuje izmjene iz članka 1. stavka 1. najkasnije od početka svoje prve financijske godine koja počinje 1. siječnja 2016. ili nakon tog datuma.
   Članak 3.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. rujna 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 243, 11.9.2002., str. 1.
   
   
      (2)  Uredba Komisije (EZ) br. 1126/2008 od 3. studenoga 2008. o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća (SL L 320, 29.11.2008., str. 1.).
   
      PRILOG
      
         Investicijski subjekti: primjena iznimke od obveze konsolidacije
      
      (Izmjene MSFI-ja 10, MSFI-ja 12 i MRS-a 28)
      
         Izmjene
      
      
         MSFI-ja 10 Konsolidirani financijski izvještaji
         
      
      Izmjenjuju se točke 4. i 32. te se dodaju točke 4.A – 4.B. Točke 31. i 33. nisu izmijenjene, ali su navedene radi lakšeg snalaženja.
      PODRUČJE PRIMJENE
      
               
                  4.
               
               
                  Subjekt koji je matica dužan je prezentirati konsolidirane financijske izvještaje. Ovaj MSFI primjenjuje se na sve subjekte, izuzev:
                  
                              (a)
                           
                           
                              na maticu koja nije dužna prezentirati financijske izvještaje ako ispunjava sve sljedeće uvjete:
                              
                                          i.
                                       
                                       
                                          ovisno je društvo u potpunom ili djelomičnom vlasništvu nekog drugog subjekta i svih njegovih drugih vlasnika, što uključuje one koji inače nemaju pravo glasa, koji su obaviješteni da matica ne prezentira konsolidirane financijske izvještaje i tome se ne protive;
                                       
                                    
                                          ii.
                                       
                                       
                                          njezinim se dužničkim ili glavničkim instrumentima ne trguje na javnom tržištu (nacionalnoj ili inozemnoj burzi ili izvanburzovnom tržištu, uključujući lokalna i regionalna tržišta);
                                       
                                    
                                          iii.
                                       
                                       
                                          nije podnijela ili nije u postupku podnošenja financijskih izvještaja komisiji za vrijednosne papire ili nekoj drugoj regulatornoj agenciji radi izdavanja bilo koje klase instrumenata na javnom tržištu i
                                       
                                    
                                          iv.
                                       
                                       
                                          njezina krajnja ili posredna matica izrađuje financijske izvještaje koji su dostupni javnosti, u skladu su s MSFI-jima i u kojima su ovisna društva konsolidirana ili mjerena po poštenoj vrijednosti s pomoću računa dobiti ili gubitka u skladu s ovim MSFI-jem.
                                       
                                    
                        
                              (b)
                           
                           
                              [izbrisano]
                           
                        
                              (c)
                           
                           
                              [izbrisano]
                           
                        
            
               
                  4.A
               
               
                  Ovaj se MSFI ne primjenjuje na planove primanja nakon prestanka zaposlenja i druge dugoročne planove primanja zaposlenih, na koje se primjenjuje MRS 19 Primanja zaposlenih.
               
            
               
                  4.B
               
               
                  Matica koja je investicijski subjekt ne prezentira konsolidirane financijske izvještaje ako je u skladu s točkom 31. ovog MSFI-ja obvezna mjeriti sva svoja ovisna društva po poštenoj vrijednosti s pomoću računa dobiti ili gubitaka.
               
            …
      INVESTICIJSKI SUBJEKTI: IZNIMKE OD OBVEZE KONSOLIDACIJE
      
               
                  
                     31.
                  
               
               
                  Osim u slučaju navedenom u točki 32., investicijski subjekt ne konsolidira svoja ovisna društva i ne primjenjuje MSFI 3 ako preuzme kontrolu nad drugim subjektom. Umjesto toga, investicijski subjekt mjeri ulaganje u ovisno društvo po poštenoj vrijednosti s pomoću računa dobiti i gubitaka u skladu s MSFI-jem 9.
               
            
               
                  32.
               
               
                  Neovisno o zahtjevu iz točke 31., ako investicijski subjekt ima ovisno društvo koje nije investicijski subjekt i čija je glavna svrha i predmet poslovanja pružanje usluga povezanih s poslovima ulaganja investicijskog subjekta (vidjeti točke B.85.C – B.85.E), investicijski subjekt konsolidira to ovisno društvo u skladu s točkama 19. – 26. ovog MSFI-ja te primjenjuje zahtjeve iz MSFI-ja 3 na stjecanje svakog takvog ovisnog društva.
               
            
               
                  33.
               
               
                  Matica investicijskog subjekta konsolidira sve subjekte koji su pod njezinom kontrolom, uključujući one koje kontrolira preko ovisnog društva investicijskog subjekta, osim ako je i matica investicijski subjekt.
               
            U Dodatku B izmjenjuju se točke B.85.C i B.85.E. Točke B.85.A – B.85.B i B.85.D nisu izmijenjene, ali su navedene radi lakšeg snalaženja.
      UTVRĐIVANJE JE LI SUBJEKT INVESTICIJSKI SUBJEKT
      
               
                  B.85.A
               
               
                  Kako bi utvrdio je li investicijski subjekt, subjekt uzima u obzir sve činjenice i okolnosti, uključujući svoj predmet poslovanja i ustroj. Investicijski subjekt subjekt je koji zadovoljava tri elementa definicije investicijskog subjekta iz točke 27. Elementi te definicije detaljnije su opisani u točkama B.85.B – B.85.M.
               
            
         Predmet poslovanja
      
      
               
                  B.85.B
               
               
                  Definicijom investicijskog subjekta zahtijeva se da predmet poslovanja subjekta bude ulaganje isključivo radi povećanja vrijednosti kapitala, prihoda od ulaganja (npr. dividende, kamate ili prihod od najamnine) ili jednog i drugog. Dokumenti kao što su prospekt, publikacije koje izdaje subjekt i drugi korporativni ili ortački dokumenti u kojima se navode investicijski ciljevi subjekta obično sadržavaju informacije o predmetu poslovanja investicijskog subjekta. Način na koji se subjekt predstavlja drugim stranama (primjerice potencijalnim ulagateljima ili subjektima koji su potencijalni predmet ulaganja) može biti dodatan dokaz, na primjer, svoje poslovanje subjekt može predstaviti kao mogućnost srednjoročnog ulaganja radi povećanja vrijednosti kapitala. Za razliku od toga, subjekt koji se prezentira kao ulagatelj kojemu je cilj da sa subjektom u kojem ima udjele razvija, proizvodi ili stavlja proizvode na tržište ima predmet poslovanja koji nije u skladu s predmetom poslovanja investicijskog subjekta jer takav subjekt ostvaruje dobit od djelatnosti razvoja, proizvodnje ili stavljanja na tržište te od svojih ulaganja (vidjeti točku B.85.I).
               
            
               
                  B.85.C
               
               
                  Investicijski subjekt može i trećim osobama i svojim ulagateljima pružati usluge povezane s ulaganjem (npr. usluge investicijskog savjetovanja, upravljanja ulaganjima, podrške pri ulaganju i administrativne usluge), bilo izravno ili preko ovisnog društva, čak i ako su te aktivnosti bitne za subjekt uz uvjet da subjekt i dalje odgovara definiciji investicijskog subjekta.
               
            
               
                  B.85.D
               
               
                  Uz to, investicijski subjekt može sudjelovati u sljedećim djelatnostima povezanima s ulaganjem, bilo izravno ili preko ovisnog društva, ako je svrha takvih djelatnosti povećanje prinosa od ulaganja (povećanje vrijednosti kapitala ili prihod od ulaganja) u subjekte koji su predmet ulaganja i ako ti poslovi nisu bitna zasebna poslovna djelatnost ili bitan zaseban izvor prihoda investicijskog subjekta:
                  
                              (a)
                           
                           
                              pružanje usluga upravljanja i strateškog savjetovanja subjektu koji je predmet ulaganja i
                           
                        
                              (b)
                           
                           
                              pružanje financijske potpore, poput kredita, kapitalne obveze ili jamstva, subjektu koji je predmet ulaganja.
                           
                        
            
               
                  B.85.E
               
               
                  Ako investicijski subjekt ima ovisno društvo koje nije investicijski subjekt i čija je glavna svrha i predmet poslovanja pružanje subjektu ili drugim strankama usluga povezanih s ulaganjem ili aktivnosti povezanih s poslovima ulaganja investicijskog subjekta kao što su opisane u točkama B.85.C – B.85.D, investicijski subjekt konsolidira to ovisno društvo u skladu s točkom 32. Ako je ovisno društvo koje pruža usluge ili aktivnosti povezane s ulaganjem investicijski subjekt, investicijski subjekt matica mjeri to ovisno društvo po poštenoj vrijednosti s pomoću računa dobiti ili gubitka u skladu s točkom 31.
               
            U Dodatku C dodaje se točka C.1.D i izmjenjuje se točka C.2.A.
      DATUM UČINKA
      …
      
               
                  C.1.D
               
               
                  
                     Dokumentom Investicijski subjekti: Primjena iznimke od obveze konsolidacije (Izmjene MSFI-ja 10, MSFI-ja 12 i MRS-a 28), izdanim u listopadu 2014., izmijenjene su točke 4., 32., B.85.C, B.85.E i C.2.A te su dodane točke 4.A – 4.B. Subjekt te izmjene primjenjuje na godišnja razdoblja koja započinju 1. siječnja 2016. ili nakon toga. Dopuštena je ranija primjena. Ako subjekt ranije započne s primjenom tih izmjena, dužan je tu činjenicu objaviti.
               
            PRIJELAZNE ODREDBE
      …
      
               
                  C.2.A
               
               
                  Neovisno o zahtjevima iz točke 28. MRS-a 8, kad se ovaj MSFI prvi put primjenjuje i kad se, ako je to poslije, prvi put primjenjuju dokumenti Investicijski subjekti i Investicijski subjekti: primjena iznimke od obveze konsolidacije kao izmjene ovog MSFI-ja, subjekt prezentira samo kvantitativne podatke koji se zahtijevaju točkom 28. podtočkom (f) MRS-a 8 za godišnje razdoblje koje neposredno prethodi datumu prve primjene ovog MSFI-ja („neposredno prethodno razdoblje”). Subjekt može, ali nije obvezan, prezentirati te informacije i za tekuće razdoblje ili za ranija usporediva razdoblja.
               
            
         Izmjene
      
      
         MSFI-ja 12 Objavljivanje udjela u drugim subjektima
         
      
      Izmjenjuje se točka 6.
      PODRUČJE PRIMJENE
      …
      
               
                  6.
               
               
                  Ovaj se MSFI ne primjenjuje na:
                  
                              (a)
                           
                           
                              …
                           
                        
                              (b)
                           
                           
                              nekonsolidirane financijske izvještaje subjekta na koje se primjenjuje MRS 27 Nekonsolidirani financijski izvještaji. Međutim:
                              
                                          i.
                                       
                                       
                                          ako subjekt ima udjel u nekonsolidiranom strukturiranom subjektu i nekonsolidirane financijske izvještaje sastavlja kao svoje jedine financijske izvještaje, u njihovoj pripremi primjenjuje zahtjeve iz točaka 24. – 31.;
                                       
                                    
                                          ii.
                                       
                                       
                                          investicijski subjekt koji sastavlja financijske izvještaje u kojima su sva njegova ovisna društva mjerena po poštenoj vrijednosti s pomoću računa dobiti ili gubitka u skladu s točkom 31. MSFI-ja 10, prezentira objavljivanja koja se odnose na investicijske subjekte propisana ovim MSFI-jem.
                                       
                                    
                        
                              (c)
                           
                           
                              …
                           
                        
            U Dodatku C dodaje se točka C.1.C.
      DATUM STUPANJA NA SNAGU I PRIJELAZNE ODREDBE
      …
      
               
                  C.1.C
               
               
                  
                     Dokumentom Investicijski subjekti: Primjena iznimke od obveze konsolidacije (Izmjene MSFI-ja 10, MSFI-ja 12 i MRS-a 28), izdanim u listopadu 2014., izmijenjena je točka 6. Subjekt tu izmjenu primjenjuje na godišnja razdoblja koja započinju 1. siječnja 2016. ili nakon toga. Dopuštena je ranija primjena. Ako subjekt ranije započne s primjenom tih izmjena, dužan je tu činjenicu objaviti.
               
            
         Izmjene
      
      
         MRS-a 28 Udjeli u pridruženim društvima i zajedničkim pothvatima
         
      
      Izmjenjuju se točke 17., 27. i 36. te se dodaju točke 36.A i 45.D. Točke 26. i 35. nisu izmijenjene, ali su navedene radi lakšeg snalaženja.
      
         Izuzeća od primjene metode udjela
      
      
               
                  17.
               
               
                  Subjekt ne mora na svoj udjel u pridruženom društvu ili zajedničkom pothvatu primijeniti metodu udjela ako je subjekt matica koja je izuzeta od obveze sastavljanja konsolidiranih financijskih izvještaja prema izuzeću iz djelokruga iz točke 4. podtočke (a) MSFI-ja 10 ili u sljedećim slučajevima:
                  
                              (a)
                           
                           
                              subjekt je ovisno društvo u potpunom ili djelomičnom vlasništvu nekog drugog subjekta i svih njegovih drugih vlasnika, što uključuje one koji inače nemaju pravo glasa, koji su obaviješteni da subjekt ne primjenjuje metodu udjela i tome se ne protive;
                           
                        
                              (b)
                           
                           
                              subjektovim dužničkim ili glavničkim instrumentima ne trguje se na javnom tržištu (nacionalnoj ili inozemnoj burzi ili izvanburzovnom tržištu, uključujući lokalna i regionalna tržišta);
                           
                        
                              (c)
                           
                           
                              subjekt nije podnio niti je u postupku podnošenja svojih financijskih izvještaja komisiji za vrijednosne papire ili nekoj drugoj regulatornoj agenciji radi izdavanja bilo koje klase instrumenata na javnom tržištu i
                           
                        
                              (d)
                           
                           
                              krajnja ili posredna matica subjekta izrađuje financijske izvještaje koji su dostupni javnosti, u skladu su s MSFI-jima i u kojima su ovisna društva konsolidirana ili mjerena po poštenoj vrijednosti s pomoću računa dobiti ili gubitka u skladu s MSFI-jem 10.
                           
                        
            …
      
         Postupci u okviru metode udjela
      
      
               
                  26.
               
               
                  Mnogi postupci primjereni u primjeni metode udjela nalikuju postupcima konsolidacije iz MSFI-ja 10. Nadalje, koncepti na kojima se zasnivaju postupci računovodstvenog iskazivanja stjecanja ovisnog društva također su uvršteni u primjenu računovodstva stjecanja udjela u pridruženom društvu ili zajedničkom pothvatu.
               
            
               
                  27.
               
               
                  Udjel grupe u pridruženom društvu ili zajedničkom pothvatu zbroj je udjela matice i njezinih ovisnih društava u pridruženom društvu odnosno zajedničkom pothvatu. Udjeli drugih pridruženih društava ili zajedničkih pothvata grupe zanemaruju se. Kad neko pridruženo društvo ili zajednički pothvat ima ovisna društva, pridružena društva ili zajedničke pothvate, u primjeni metode udjela uzimaju se u obzir njihova dobit ili gubitak, ostala sveobuhvatna dobit i neto imovina kako su iskazani u financijskim izvještajima pridruženog društva odnosno zajedničkog pothvata (uključujući njihov udjel u dobiti i gubitku, ostaloj sveobuhvatnoj dobiti i neto imovini njihovih pridruženih društava i zajedničkih pothvata) nakon provedbe svih usklađenja koja su potrebna u smislu primjene jedinstvenih računovodstvenih politika (vidjeti točke 35. – 36.A).
               
            …
      
               
                  
                     35.
                  
               
               
                  Subjekt svoje financijske izvještaje sastavlja primjenjujući jedinstvene računovodstvene politike na slične transakcije i događaje u sličnim okolnostima.
               
            
               
                  36.
               
               
                  Osim u slučaju iz točke 36.A, ako pridruženo društvo ili zajednički pothvat primjenjuje računovodstvene politike koje se razlikuju od onih koje subjekt primjenjuje na slične transakcije i događaje u sličnim okolnostima, obvezno se provode usklađenja da bi se zajamčila sukladnost računovodstvenih politika pridruženog društva odnosno zajedničkog pothvata s računovodstvenim politikama subjekta kada se subjekt koristi financijskim izvještajima pridruženog društva odnosno zajedničkog pothvata primjenjujući metodu udjela.
               
            
               
                  36.A
               
               
                  Neovisno o zahtjevu iz točke 36., ako subjekt koji nije investicijski subjekt ima udio u pridruženom društvu ili zajedničkom pothvatu koji je investicijski subjekt, subjekt može, pri primjeni metode udjela, zadržati mjerenje poštene vrijednosti koje taj investicijski subjekt (pridruženo društvo ili zajednički pothvat) primjenjuje na udio pridruženog društva ili zajedničkog pothvata u ovisnim društvima.
               
            …
      DATUM STUPANJA NA SNAGU I PRIJELAZNE ODREDBE
      …
      
               
                  45.D
               
               
                  
                     Dokumentom Investicijski subjekti: primjena iznimke od obveze konsolidacije (Izmjene MSFI-ja 10, MSFI-ja 12 i MRS-a 28), izdanim u listopadu 2014., izmijenjene su točke 17. 27. i 36. te je dodana točka 36.A. Subjekt te izmjene primjenjuje na godišnja razdoblja koja započinju 1. siječnja 2016. ili nakon toga. Dopuštena je ranija primjena. Ako subjekt ranije započne s primjenom tih izmjena, dužan je tu činjenicu objaviti.